Bungarus fasciatus

***Bungarus fasciatus*** é unha especie de serpe da familia dos elápidos que vive no subcontinente indio e no sueste asiático. É unha das serpes máis grandes do xénero *Bungarus*, cunha lonxitude máxima de 2,1&nbsp;m.

## Distribución e hábitat 
Vive en toda a subrexión indochina e a India, a península de Malaca e o arquipélago de Indonesia e no sur da China. É unha especie común na India nos estados de Mizoram, Assam e Tripura, así como no Nepal e Bangladesh, pero vaise facendo progresivamene menos común cara a parte occidental da India.

Foi rexistrada cara ao leste desde India central ata Bangladesh, Myanmar, Camboxa, Tailandia, Laos, Vietnam e sur da China (incluíndo Hong Kong), as Filipinas ata Malaisia e as illas grandes de Indonesia de Borneo, Xava e Sumatra, e tamén en Singapur.

Na India, foi rexistrada en Andhra Pradesh, Bihar, Chhattisgarh, Jharkhand, Madia Pradesh, Maharashtra, India do Nordeste, Odisha, Tamil Nadu e Bengala Occidental.

A especie pode atoparse en diversos hábitats, que van desde os bosques a zonas agrícolas. Habita en termiteiros e buratos de roedores e na auga, e adoita vivir preto dos asentamentos humanos, especialmente en aldeas, debido a que atopa alí unha provisión de roedores e auga. Prefire as chairas abertas do campo. Atopouse en Myanmar ata alturas duns 1500&nbsp;m.
* *Cylindrophis ruffus*

## Veleno 
O veleno desta especie contén principalmente neurotoxinas (neurotoxinas pre- e postsinápticas), como as bungarotoxinas. O veleno ten valores de LD50 de 2,4&nbsp;mg/kg—3.6&nbsp;mg/kg A cantidade de veleno inxectado como media é de 20 a 114&nbsp;mg. Os principais efectos clínicos causados polo veleno desta especie son: vómitos, dor abdominal, diarrea e mareos. Os envelenemaentos grves poden orixinar insuficiencia respiratoria e pode producirse a morte por asfixia.

Un estudo toxicolóxico clínico atopou unhas taxas de mortalidade en casos non tratados do 1 ao 10%, o cal pode ser porque o contacto cos humanos é raro e cando se producen trabadas, a taxa de envelenamento en trabadas defensivas se cre que é moi baixa. Actualmente, disponse dun antiveleno polivalente na India e Indonesia.

## Galería 

Ficheiro:AB_056_Banded_Krait.JPG|Exemplar capturado en Binnaguri, Bengala do Norte, India
Ficheiro:Banded krait @ Cat Tien National Park.jpg|Exemplar no Parque Nacional de Cat Tien

## Notas 
## Véxase tamén 
### Bibliografía 
* Boulenger, George A., (1890), *The Fauna of British India including Ceylon and Burma, Reptilia and Batrachia.* Taylor and Francis, Londres.
* Daniels, J.C. (2002), *Book of Indian Reptiles and Amphibians.* BNHS. Oxford University Press. Mumbai.
* Knierim, Tyler., Barnes, Curt H., Hodges, Cameron., (2017), *Natural History Note: Banded Krait (Bungarus fasciatus) diet.* Herpetological Review 48(1):204 · March 2017
* Smith, Malcolm A. (1943), *The Fauna of British India, Ceylon and Burma including the whole of the Indo-Chinese Sub-region, Reptilia and Amphibia. Vol I - Loricata and Testudines, Vol II-Sauria,  Vol III-Serpentes.* Taylor and Francis, Londres.
* Whitaker, Romulus. (2002), *Common Indian Snakes: A Field Guide.* Macmillan India Limited, .

### Ligazóns externas 
* EMBL Bungarus fasciatus. The Reptile Database
* Integrated Taxonomic Information System - Bungarus fasciatus
* B. fasciatus at Thailand Snakes